CELEX: 32014D0849
Language: sl
Date: 2014-11-26 00:00:00
Title: 2014/849/EU, Euratom: Izvedbeni sklep Komisije z dne 26. novembra 2014 o spremembi Odločbe 90/179/Euratom, EGS o pooblastitvi Zvezne republike Nemčije, da uporabi statistične podatke iz let pred predzadnjim letom in da pri izračunu osnove za lastna sredstva iz naslova DDV ne upošteva nekaterih kategorij transakcij ali uporabi nekatere približne ocene (notificirano pod dokumentarno številko C(2014) 8931)

28.11.2014   
            
            
               SL
            
            
               Uradni list Evropske unije
            
            
               L 343/43
            
         IZVEDBENI SKLEP KOMISIJE
   z dne 26. novembra 2014
   o spremembi Odločbe 90/179/Euratom, EGS o pooblastitvi Zvezne republike Nemčije, da uporabi statistične podatke iz let pred predzadnjim letom in da pri izračunu osnove za lastna sredstva iz naslova DDV ne upošteva nekaterih kategorij transakcij ali uporabi nekatere približne ocene
   
      
         (notificirano pod dokumentarno številko C(2014) 8931)
      
   
   (Besedilo v nemškem jeziku je edino verodostojno)
   
      (2014/849/EU, Euratom)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 284 Direktive Sveta 2006/112/ES (2) lahko Nemčija še naprej daje progresivno davčno olajšavo, če je uporabila izbiro iz člena 14 Direktive Sveta 67/228/EGS (3); te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               V dopisu z dne 29. aprila 2014 (4) je Nemčija zaprosila za umik pooblastila v zvezi s progresivno davčno olajšavo, saj ne daje več progresivne davčne olajšave malim podjetjem.
            
         
               (3)
            
            
               Zato je primerno, da se Odločba Komisije 90/179/Euratom, EGS (5) ustrezno spremeni –
            
         SPREJELA NASLEDNJI SKLEP:
   Člen 1
   V prvem odstavku člena 3 Odločbe 90/179/Euratom, EGS se črtajo besede „za izračun davka, ki ni bil pobran zaradi progresivne davčne olajšave, odobrene v skladu s členom 24(2) Šeste direktive in“.
   Člen 2
   Ta sklep je naslovljen na Zvezno republiko Nemčijo.
   
      V Bruslju, 26. novembra 2014
      
         
            Za Komisijo
         
         Kristalina GEORGIEVA
         
            Podpredsednica
         
      
   
   
      (1)  UL L 155, 7.6.1989, str. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (3)  Direktiva Sveta 67/228/EGS z dne 11. aprila 1967 na področju usklajevanja zakonodaj držav članic o prometnih davkih – struktura in način uporabe skupnega sistema davkov na dodano vrednost (UL 71, 14.4.1967, str. 1303/67).
   
      (4)  Ares(2014)1340946.
   
      (5)  Odločba Komisije 90/179/Euratom, EGS z dne 23. marca 1990 o pooblastitvi Zvezne republike Nemčije, da uporabi statistične podatke iz let pred predzadnjim letom in da pri izračunu osnove za lastna sredstva iz naslova DDV ne upošteva nekaterih kategorij transakcij ali uporabi nekatere približne ocene (UL L 99, 19.4.1990, str. 28).